open-index/open-wikipedia-markdown huggingface dataset:
பிர்மல் சிங் தௌலா

**பிர்மல் சிங் தௌலா** (Pirmal Singh Dhaula) இந்தியாவைச் சேர்ந்த ஓர் அரசியல்வாதியாவார். 1980 ஆம் ஆண்டு செப்டம்பர் மாதம் 8 ஆம் தேதியன்று இவர் பிறந்தார். முதலில் ஆம் ஆத்மி கட்சியின் உறுப்பினராகச் செயல்பட்டார். 2017 ஆம் ஆண்டு நடைபெற்ற பஞ்சாப் சட்டப் பேரவைத் தேர்தலில், பதாவுர் சட்டமன்றத் தொகுதியில் போட்டியிட்டு  பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.  2021 ஆம் ஆண்டு சூன் மாதத்தில் தனது பதவியிலிருந்து விலகி இந்திய தேசிய காங்கிரசு கட்சியில் சேர்ந்தார்.

பிர்மல் சிங் தௌலா பதாவுர் சட்டமன்ற தொகுதியை பிரதிநிதித்துவப்படுத்துகிறார். ஆம் ஆத்மி கட்சியின் வேட்பாளராக, பஞ்சாப் சட்டப் பேரவையின் தற்போதைய உறுப்பினரான சிரோமணி அகாலி தளத்தின் சந்த் பல்வீர் சிங் குனாசை 20,784 வாக்குகள் வித்தியாசத்தில் தோற்கடித்து இவர் அத்தேர்தலில் வெற்றி பெற்றார்.

## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பஞ்சாப் நபர்கள்
பொருளியலுக்கான நோபல் நினைவுப் பரிசு பெற்றவர்கள்

**பொருளியலுக்கான நோபல் பரிசு** (*Nobel Prize in Economics*) என்று பரவலாக அறியப்படும்  **பொருளியலுக்கான நோபல் நினைவுப்  பரிசு ** (*Nobel Memorial Prize in Economic Sciences*) என்பது பொருளியலில் சீர்மிகு பங்களிப்புகளை நல்கியோருக்கு ஆண்டுதோறும் வழங்கப்படும் ஓர் உலகளவிலான விருதாகும்.  இத்துறையில் வழங்கப்படும் மதிப்புமிக்க விருதுகளில் இது ஒன்றாக பொதுவாகக் கருதப்படுகிறது.  

## பரிசு பெற்றவர்களின் பட்டியல்

## மேற்கோள்கள்
இரண்டாம் உதய் மாணிக்கியா

**இரண்டாம் உதய் மாணிக்யா** (*Udai Manikya* II) 18 ஆம் நூற்றாண்டின் நடுப்பகுதியில் சிலகாலம் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். இவரது உறவினர்களான இரண்டாம் ஜாய் மாணிக்கியா மற்றும் இரண்டாம் இந்திர மாணிக்கியா ஆகியோரிடையே அதிகாரப் போட்டி ஏற்பட்டபோது இவர் அரியணைக்கு உரிமை கோரினார்.

## வாழ்க்கை
முதலில் கங்காதர் தாக்கூர் என்று பெயரிடப்பட்ட இவர், இரண்டாம் தர்ம மாணிக்கியாவின் மூத்த மகனவார். தர்மாவின் ஆட்சியின் போது, கங்காதர் மற்றும் இவரது தம்பி கதாதர் தாக்கூர் இருவரும் *யுவராஜ்* (பட்டத்து இளவரசர்) என்று பெயரிடப்பட்டனர். ஒரு சந்தர்ப்பத்தில்ஒரு சண்டையின் காரணமாக, பட்டம் இவர்களின் மாமா சந்திரமணியிடம் சென்றது. பின்னர் அவர் முகுந்த மாணிக்கியா என்ற பெயரில் அரியணை ஏறினார்.

1744 வாக்கில், இரண்டாம் ஜாய் மாணிக்யா மற்றும் இரண்டாம் இந்திர மாணிக்கியா இடையேயான அதிகாரப் போட்டியின் காரணமாக திரிபுரா மோதலில் இருந்தது. சூழ்நிலையைப் பயன்படுத்தி, கங்காதர், டாக்காவின் முகலாய நயீப் நாஜிம், நவாஜிஷ் முகம்மது கானுக்கு லஞ்சம் கொடுத்து, அவருக்கு ஆதரவாக பத்வாவைப் பெற்றார். முகம்மது ராஃபி என்ற தளபதியின் தலைமையில் பலமான படையுடன் கொமிலாவுக்கு வந்த இவர், உதய் மாணிக்கியா என்ற பெயருடன் அரியணையைக் கைப்பற்றினார். இருப்பினும் இவரது ஆட்சி குறுகியதாக இருந்தது. இவரது படையெடுப்பிற்கு எதிராக ஜாயின் இராணுவம் வலுவான எதிர்ப்பைக் கொடுத்தது. இவரை அடிபணியச் செய்து இவரை வெளியேற்றியது. உதய் டாக்காவில் இறந்தார்.

## சான்றுகள்

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
நிலா வடமுனை

வலது|thumb|300x300px|நிலா வடமுனைப் பகுதி நிலாப் புலனாய்வு செற்றுகலன் எடுத்த தொகுபடம்(மொசைக்.). வட முனை மையத்தில் உள்ளது.
**நிலா வடமுனை** (**lunar north pole)**  நிலாவின் வடக்கு அரைக்கோளத்தில் சுழற்சியின் நிலா அச்சு அதன் மேற்பரப்பை சந்திக்கும் இடமாகும்.

**நிலா வடமுனை** நிலாவின் தென்முனைக்கு நேர் எதிர்த்திசையில் அமைந்துள்ள அதன் வடமுனை ஆகும். இதை 90 பாகை வட அகலாங்கு என வரையறுக்கலாம். நிலாவின் வட முனையில் அனைத்து திசைகளும் தெற்கு நோக்கி அமைகின்றன. அங்கு, அனைத்து நெட்டாங்குகளும் ஒன்றிணைகின்றன. எனவே, அதன் நெட்டாங்கை எந்தப் பாகை மதிப்பாகவும் வரையறுக்கலாம்.

## குழிப்பள்ளங்கள்
நிலா வட முனைப் பகுதியில் (60 வட அகலாங்குக்கும் வட முனைக்கும் இடையில் உள்ள குறிப்பிடத்தக்க குழிப்பள்ளங்கள்  அவோகட்ரோ, பெல்கோவிச், பிறையன்சோன், எம்டென், காமோவ்,  கோல்டுச்க்கிமிடு, கெர்மைட், ஜே.  எர்ழ்சல் மெட்டன், நான்சென், பாசுக்க,ல் பீட்டர்மன், பிலோலாசு, பிளாசுக்கெட்டு,  பித்தகோரசு,  உரோழ்தெசுட்வென்சுகி,  சுவார்சுசைல்டு, சியர்சு, சோம்மர்பெல்டு, சுடெபின்சு, சில்வெசுட்டர், தேல்சு,  வான்ட்டு காப், டபிள்யூ. பாண்டு,  விப்பிள் ஆகியன அடங்கும்.

## தேட்டம்
ஆஸ்ட்ரோபோடிக் டெக்னாலஜி ஐஸ் பிரேக்கர் பணி என்பது 2015 ஆம் ஆண்டு பயணத்திற்கான ஒரு திட்டப்பணி ஆகும் , பின்னர் 2016 க்குத் தள்ளிப் போனது. பின்னர் நீக்கப்பட்டது. இது கூகுள் நிலாப் பரிசில் வெற்றி பெறும் ஒரு போட்டியாக கருதப்பட்டது

## மேலும் காண்க

* நிலாக் குடியேற்றம்
* நிலாப் புலனாய்வு சுற்றுகலன்
* நிலா அறிவியல்
* நிலாத் தென்முனை

## மேற்கோள்கள்

## வெளி இணைப்புகள்

* USGS: புவி நிலா
* நிலாப் புலனாய்வு சுற்றுகலப் படக்கருவி (LROC)
* எல். ஆர். ஓ. சி - வடமுனை தொகுபடம்
பகுப்பு:நிலா சார்ந்த அறிவியல்
மரிபோசைட்டு

**மரிபோசைட்டு** (*Mariposite*) என்பது  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது குரோமியம் நிறைந்த மைக்கா வகை கனிமமாகும். பொதுவாக காணப்படும் வெள்ளை டோலோமைட்டு பளிங்குப் பாறைக்கு இது கவர்ச்சிகரமான பச்சை நிறத்தை அளிக்கிறது.  அமெரிக்காவின் கலிபோர்னியாவில் உள்ள மரிபோசாவில் கிடைத்த காரணத்தால் கனிமத்திற்கு மரிபோசைட்டு எனப் பெயரிடப்பட்டது. ஐக்கிய அமெரிக்காவின் சியேரா நிவாடா மலைத்தொடரிலும் பல இடங்களில் மரிபோசைட்டு கிடைக்கிறது. வாசிங்டன் மாநிலத்திலுள்ள மார்பிள்மவுண்ட்டு,  கனடாவின் நியூஃபவுண்ட்லேண்டில் உள்ள சில இடங்கள், வடக்கு காசுகேடு போன்ற இடங்களிலும் ஐரோப்பாவிலும் மரிபோசைட்டு கிடைக்கிறது. இங்கெல்லாம் மரிபோசைட்டு கனிமம் வர்ச்சினைட்டு  என்ற பெயரால் அழைக்கப்படுகிறது. 

மரிபோசைட்டு அதிகாரப்பூர்வமாக வகைப்படுத்தப்பட்ட கனிமமல்ல. ஆனால் குரோமியம் நிறைந்த ஃபெங்கைட்டு வகை கனிமமாகும். அதிக சிலிக்கா வகை மசுகோவைட்டு என்றும் இது அறியப்படுகிறது. குரோமியம்தான் இதன் தனித்துவமான பச்சை நிறத்தை இதற்கு அளிக்கிறது.

மாரிபோசைட்டு  என்ற சொல் பச்சை மைக்கா காணப்படும் கல்லையும் குறிக்கிறது. இந்த கல் ஓர் உருமாற்ற வகை பாறையாகும்.  இதில் பல்வேறு அளவுகளில் டோலமைட்டு மற்றும் குவார்ட்சு கனிமங்கள் கலந்துள்ளன. குவார்ட்சின் பெரிய அளவு விகிதங்கள் இதற்கு மிகவும் கவர்ச்சிகரமான, ஒளி ஊடுருவக்கூடிய தோற்றத்தை அளிக்கின்றன. இதனால் சுவர்கள், நினைவுச்சின்னங்கள் மற்றும் பாலங்களில் அலங்கார கட்டுமானப் பொருளாகப் பயன்படுத்தப்படுகிறது. இது நகைகள் தயாரிப்பிலும் பயன்படுத்தப்படுகிறது.

## மேற்கோள்கள்

## வெளி இணைப்புகள்
*Mariposite from the Alameda Mine by Mindat

பகுப்பு:பொட்டாசியம் கனிமங்கள்
பகுப்பு:அலுமினியம் கனிமங்கள்
பகுப்பு:குரோமியம் கனிமங்கள்
பகுப்பு:மைக்கா குழு
சல்மாசிசு விர்குலாட்டா

**சல்மாசிசு விர்குலாட்டா** (*Salmacis virgulata*) என்பது தெம்னோப்ளூரிடே குடும்பத்தில் உள்ள ஒரு கடல் முள்ளெலி ஆகும். இந்த சிற்றினத்தின் இருசொல் பெயரீடு 1846ஆம் ஆண்டில் லூயிசு அகாசிசு & பியர் ஜீன் எட்வார்ட் டெசோரால் வெளியிடப்பட்டது. 

சல்மாசிசு விர்குலாட்டா மேற்கு மத்திய பசிபிக் கடல், தென்சீனக் கடல் மற்றும் வங்காள விரிகுடா பகுதிகளில் காணப்படுகிறது.

## மேற்கோள்கள்

பகுப்பு:முட்தோலிகள்
இசான் சந்திர மாணிக்கியா

**இசான் சந்திர மாணிக்கியா** (*Ishan Chandra Manikya*) 1849 முதல் 1862 வரை  திரிபுரா ராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.

## வரலாறு
இவர் கிருஷ்ண கிசோர் மாணிக்கியாவின் மகனாவார். இவரின் மகன் நபத்விப்சந்திர தேவ் பர்மன் ஒரு பிரபலமான இந்திய சித்தார் கலைஞரும் மற்றும் துருபத் பாடகரும், இசையமைப்பாளருமான எஸ். டி. பர்மனின் தந்தையும் , மற்றொரு இசையமைப்பாளர் ஆர். டி. பர்மனின் தாத்தாவும் ஆவார்.

இவர் மணிப்பூரி அரச வம்சாவளியைச் சேர்ந்த மொய்ராங்தேமின் முக்தவலி, கெய்ஷாமின் சானு ஜதீசிவரி மற்றும் குமந்தேமின் சந்திரேசுவரி என மூன்று  ராணிகளை மணந்தார். .862 இல் இவர் இறந்த பிறகு, இவரது சொந்த மகன்களுக்குப் பதிலாக இவரது சகோதரர் வீர் சந்திர மாணிக்கியா அரியணை ஏறினார்.

## இதனையும் காண்க

* மாணிக்ய வம்சம்
* திரிபுரா இராச்சியம்

## சான்றுகள்

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
நல்சார் சட்டமன்றத் தொகுதி

**நல்சார் சட்டமன்றத் தொகுதி** (*Nalchar Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இச்சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. நல்சார் மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டப் பேரவை உறுப்பினர்கள்

* 1972: பெனோட் பிஹாரி தாசு, இந்திய தேசிய காங்கிரஸ்
* 1977: சுமந்த குமார் தாசு, இந்திய கம்யூனிஸ்ட் கட்சி (மார்க்சிஸ்ட்)
* 1983: நாராயண் தாசு, இந்திய தேசிய காங்கிரஸ்
* 1988: சுகுமார் பர்மன், இந்திய கம்யூனிஸ்ட் கட்சி (மார்க்சிஸ்ட்)
* 1993: சுகுமார் பர்மன், இந்திய கம்யூனிஸ்ட் கட்சி (மார்க்சிஸ்ட்)
* 1998: சுகுமார் பர்மன், இந்திய கம்யூனிஸ்ட் கட்சி (மார்க்சிஸ்ட்)
* 2003: சுகுமார் பர்மன், இந்திய கம்யூனிஸ்ட் கட்சி (மார்க்சிஸ்ட்)
* 2008: சுகுமார் பர்மன், இந்திய கம்யூனிஸ்ட் கட்சி (மார்க்சிஸ்ட்)
* 2013: சுகுமார் பர்மன், இந்திய கம்யூனிஸ்ட் கட்சி (மார்க்சிஸ்ட்)
* 2018: சுபாசு சந்திர தாசு, பாரதிய ஜனதா கட்சி

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* சிபாகிஜாலா மாவட்டம்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:சிபாகிஜாலா மாவட்டம்
வீர் சந்திர மாணிக்கியா

**மகாராஜா பீர் சந்திர மாணிக்கிய பகதூர்** (*Bir Chandra Manikya Bahadur*) 1862 முதல் 1896 வரை  திரிபுரா ராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.

## வரலாறு
நவீன அகர்தலா நகரத்தின் கட்டிடக் கலைஞராக வீர் சந்திர மாணிக்கியா கருதப்படுகிறார். 1862 இல், இவர் அகர்தலா நகரமயமாக்கலைத் தொடங்கினார். 1871 இல் அகர்தலா நகராட்சியை நிறுவினார். 1890 இல் திரிபுராவின் முதல் மேற்கத்திய பள்ளியான உமாகந்தா அகாதமியை நிறுவினார்.

ஆர்வமுள்ள புகைப்படக் கலைஞரான இவர், தனது அரண்மனையில் ஆண்டுதோறும் புகைப்படக் கண்காட்சியை ஏற்பாடு செய்தார். இவர் இறந்து 100 ஆண்டுகளுக்கும் மேலாக, இவரது புகைப்படம் கா கர்கானா, அரண்மனையின் உள்ளே, மதோ நிவாசில் வைக்கப்பட்டுள்ளது.

## பிரபலங்களுடானான தொடர்பு
தாகூர் குடும்பம் துவாரகநாத் தாகூர் காலத்திலிருந்தே திரிபுராவின் இளவரசர்களுடன் தொடர்பு கொண்டிருந்தது. ஆனால் வீர் சந்திராவின் ஆட்சிக் காலத்தில் இரு குடும்பங்களுக்கும் இடையேயான உறவு மிக நெருக்கமாக இருந்தது. இரவீந்திரநாத் தாகூர் அரசருடன் நட்புறவு கொண்டிருந்தார். இரவீந்திரநாத் தாகூரின் மூன்று முக்கியமான படைப்புகள் - *முகுதா* (1885), *ராஜரிஷி* (சுமார். 1885 ), மற்றும் *விசர்ஜனா* (1890) திரிபுராவின் அரச குடும்பத்துடனான அவரது தொடர்பால் நேரடியாக ஈர்க்கப்பட்டது. சுனில் கங்கோபாத்யாயா எழுதிய *பிரதோம் ஆலோ* என்ற புதினத்தின் முக்கிய கதாபாத்திரங்களில் வீர் சந்திர மாணிக்கியாவும் ஒருவர்.

## இதனையும் காண்க

* மாணிக்கிய வம்சம்
* திரிபுரா இராச்சியம்

## சான்றுகள்

## வெளி இணைப்புகள்
*Kingdom of Tripura - University of Queensland

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
இந்திய செய்தித்தாள் சங்கம்

**இந்திய செய்தித்தாட்களின் சங்கம்** (*The Indian Newspaper Society*) இந்தியாவில் உள்ள அச்சு ஊடகங்களான நாளிதழ்கள், பருவ இதழ்கள் ஆகியவற்றின் மத்திய அமைப்பாக செயல்படுகிறது. இலாப நோக்கமற்ற அமைப்பான இது இந்திய செய்திதாட்களின் கருத்து சுதந்திரத்தை பாதுகாப்பதே இதன் முதன்மைப் பணியாகும். இதன் உறுப்பினர்கள் அச்சு ஊடகங்களின் உரிமையாளர்கள் ஆவார். 

இச்சங்கம் 1939ம் ஆண்டில் நிறுவப்பட்டது. இதன் தலைமையிடம் புது தில்லியில் உள்ளது. இவ்வமைப்பிற்கு 2023-2024 காலத்திற்கான தலைவராக ஆஜ் சமாஜ் செய்தித்தாள் உரிமையாளரான ராகேஷ் சர்மா தேர்ந்தெடுக்கப்பட்டுள்ளார். 
## சங்கத்தின் நோக்கங்கள்
* செய்தித்தாட்கள் மற்றும் பருவ இதழ்களின் வணிக நலன்களை மேம்படுத்துதல் மற்றும் பாதுகாத்தல்.
* உறுப்பினர்களுக்கு அனைத்து தலைப்புகள் பற்றிய தகவலைச் சேகரித்து தெரிவித்தல்
* உறுப்பினர்களின் பொதுவான வணிக நலன்களைப் பாதிக்கும் அனைத்து விஷயங்களிலும் ஒத்துழைப்பை மேம்படுத்துதல்.

## இதனையும் காண்க
* நாளிதழ்
* மக்கள் ஊடகம்
## மேற்கோள்கள்

## வெளி இணைப்புகள்
*  இணையதளம்
* Photo Guide: Round the clock at Dainik Bhaskar, June 2010 
* ''Opinion - A mission lost in petty politicking'', The Hindu, 20 September 2006
* ''History in Lahore: The Indian Newspaper Society meet'', The Hindu, 25 June 2005
* http://www.jagranjosh.com/current-affairs/the-indian-newspaper-society-declared-tilak-kumar-as-its-new-president-1347616591-1
பகுப்பு:செய்தி நிறுவனங்கள்
வீரேந்திர கிசோர் மாணிக்கியா

**வீரேந்திர கிசோர் மாணிக்கிய தேவ வர்ம பகதூர்** (*Birendra Kishore Manikya Debbarma Bahadur*), திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த அரசனாவார். 25 நவம்பர் 1909 அன்று தனது 26வது வயதில் திரிபுரா இராச்சியத்தின் அரியணை ஏறினார்.

## நிர்வாகச் சீர்திருத்தங்கள்
மாநிலத்திற்கு வீரேந்திர கிசோரின் பங்களிப்பு நிர்வாக சீர்திருத்தங்கள், நலன்புரி நடவடிக்கைகள் மற்றும் கல்வியைப் பரப்புவதற்கான நிலையான முயற்சியில் அடங்கியுள்ளது. உட்பிரிவுகளின் மாதிரியில் மாநிலத்தை பத்து நிர்வாக அலகுகளாகப் பிரித்து, திறமையான இளைஞர்களை நிர்வாகத்தில் சேர்ப்பதற்கான பொதுப் பணித் தேர்வு முறையை 1909 இல் அறிமுகப்படுத்தினார். தலைமைச் செயலாளர் பதவி 1909 இல் உருவாக்கப்பட்டது.

இவர் 1909 ஆம் ஆண்டில் காவல்துறை கண்காணிப்பாளர் மற்றும் துணை காவல் கண்காணிப்பாளர் பதவி உட்பட மாநிலத்தின் உயர் அதிகாரிகளை ஆட்சேர்ப்பு செய்வதற்காக மாநில பொதுப் பணிச் சேவையை மறுசீரமைத்தார். புதிய ஆயுதச் சட்டம் மற்றும் தண்டனைச் சட்டத் திருத்தச் சட்டம் 1911 இல் நிறைவேற்றப்பட்டன. மூத்த காவல் ஆய்வாளரின் கீழ் ஒரு சிறிய பணியாளர் துப்பறியும் நோக்கங்களுக்காக ஈடுபடுத்தப்பட்டார். மாநிலத்தில் பதிவான வழக்குகளின் எண்ணிக்கை எப்போதும் குறைவாகவே இருந்தது.

வீரேந்திர கிசோர், திரிபுராவில் தேயிலை சாகுபடியின் சாத்தியக்கூறுகளை ஆராயும் முதல் முயற்சியாக ஒரு நிபுணர் குழுவின் ஆய்வுக்கு உத்தரவிட்டார். இவரது ஆட்சியில் திரிபுராவில் நாற்பது தேயிலைத் தோட்டங்கள் அமைக்கப்பட்டன. 1916 ஆம் ஆண்டு திரிபுராவில் எண்ணெய், இயற்கை எரிவாயு மற்றும் கனிமங்களை ஆராய்வதற்காக பர்மா எண்ணெய் நிறுவனத்திற்கு ஒரு முறையான உரிமத்தை மன்னர் வழங்கினார். அகர்தலாவில் பட்டு நெசவு மையத்தை நிறுவி விவசாயத்தை மேம்படுத்தவும் நடவடிக்கை எடுத்தார்.ref> 

## கலைகளின் புரவலர்
thumb| வீரேந்திர கிசோர் மாணிக்கியாவால் கட்டப்பட்ட இலட்சுமி நாராயணன் கோயில்
ஒரு கலைஞரும் சிறந்த பாடலாசிரியருமான, வீரேந்திர கிசோர் "சன்னியாசி", "ஜூலோன்" மற்றும் "பன்ஷி பதான்" போன்ற அழகிய எண்ணெய் ஓவியங்களுக்காக அறியப்பட்டார். திரிபுராவில் நாடக வளர்ச்சிக்கு உத்வேகம் அளித்து உஜ்ஜயந்தா நாடக நிறுவனத்தை நிறுவினார்.  உஜ்ஜயந்தா அரண்மனையின் ஒரு பகுதியாக இருக்கும் இலட்சுமி நாராயண் கோயில், 'துர்கா பாரி' மற்றும் 'லால் மகால்' இவரது ஆட்சியின் போது கட்டப்பட்டது. இப்போது திரிபுரா ஆளுநரின் இல்லமாக இருக்கும் புஷ்பந்தா அரண்மனையையும் இவர் கட்டினார்.  1913 ஆம் ஆண்டு இலக்கியத்துக்கான நோபல் பரிசை வென்ற பிறகு இரவீந்திர நாத் தாகூருக்கு அகர்தலாவில் பிரமாண்டமான வரவேற்பு நிகழ்ச்சியை மன்னர் ஏற்பாடு செய்தார். சாந்தி நிகேதனுக்கு தொடர்ந்து நிதியுதவி அளித்ததோடு மட்டுமல்லாமல், அங்கு மருத்துவமனை அமைப்பதற்காக தாகூருக்கு 5,000 ரூபாய் நன்கொடை அளித்தார்.

## சான்றுகள்

## வெளி இணைப்புகள்
*Kingdom of Tripura - University of Queensland

பகுப்பு:1923 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
இராதா கிசோர் மாணிக்கியா

மகாராஜா **இராதா கிசோர் மாணிக்கியா** (*Radha Kishore Manikya*) 1897 முதல் 1909 வரை திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த அரசனாவார் .இவர் நவீன திரிபுராவின் கட்டிடக் கலைஞர்களில் ஒருவராக விவரிக்கப்படுகிறார்.

## நிர்வாகம்
இராதா கிசோர் மாணிக்கியா காவல்துறை மற்றும் வருவாய்த் துறைகளை பிரித்தெடுத்தார். 1905க்கு முன் மாநிலத்தின் காவல்துறை மற்றும் வருவாய்த் துறைகளின் பணிகள் காவல்துறை அதிகாரிகளாலாலேயே செய்யப்பட்டது. 1907 ஆம் ஆண்டில், காவல்துறையை வருவாய் துறையிலிருந்து  இருந்து விடுவிக்கும் வகையில் காவல் துறையை முழுமையாக மறுசீரமைத்தார். அப்படிப் பிரிந்த பிறகு திரு. ஜே. சி. தத்தா என்பவர் மன்னரால் நியமிக்கப்பட்ட முதல் காவல் கண்காணிப்பாளரானார்.

## கலை மற்றும் கல்வியின் புரவலர்
அரசர் இரவீந்திரநாத் தாகூருடன் நெருங்கிய உறவைக் கொண்டிருந்தார். தாகூர் இவரது ஆட்சிக் காலத்தில் 1900 ஆம் ஆண்டு முதன்முதலில் திரிபுராவிற்கு வந்தார். 1000 ரூபாய் ஆண்டு மானியத்துடன் விஸ்வபாரதி பல்கலைக்கழகத்திற்கு மன்னர் ஆதரவளித்தார். பேரழிவுகரமான நிலநடுக்கத்தின் காரணமாக மோசமான நிதிநிலையில் இருந்தபோதிலும் ஜகதீஷ் சந்திர போஸின் அறிவியல் ஆராய்ச்சிக்கு மறைமுகமாக நிதியுதவி செய்ய மன்னர் தனது மருமகளின் நகைகளை அடகு வைத்தார்.

நிதி நெருக்கடிகள் இருந்தபோதிலும் இவரது காலத்தில் உஜ்ஜயந்தா அரண்மனை 1899-1901காலத்தில் 10 இலட்சம் (1 மில்லியன்) ரூபாய் செலவில் கட்டப்பட்டது. திரிபுரா இராச்சியத்தின் முந்தைய அரச அரண்மனை அகர்தலாவிலிருந்து 10 கிமீ (6 மை) தொலைவில் இருந்தது. இருப்பினும், 1897 இல் ஏற்பட்ட பேரழிவுகரமான பூகம்பத்தின் விளைவாக, அரண்மனை அழிக்கப்பட்டு பின்னர் அகர்தலா நகரின் மையத்தில் உஜ்ஜயந்தா அரண்மனையாக மீண்டும் கட்டப்பட்டது.

அரசர் கல்வியின் புரவலராவும் இருந்தார். இவர் கைலாஷகர் நகரில் ஆர்கேஐ பள்ளியை நிறுவினார். மேலும் வங்காளதேசத்தில் விக்டோரியா கொமிலா கல்லூரியின் கட்டுமானத்திற்காக நிதி வழங்கினார். கொல்கத்தாவின் ஆர்ஜி கார் மருத்துவக் கல்லூரி மற்றும் மருத்துவமனையில் முழு அளவிலான மருத்துவப் பிரிவு இவர் வழங்கிய நிதியுதவியுடன் அமைக்கப்பட்டது.

## சான்றுகள்

## வெளி இணைப்புகள்
*Kingdom of Tripura - University of Queensland The name ujjayanta palace was given by RABINDRANATH TAGORE.
***The ujjayanta palace was established in1901.**
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
இராஜ்நகர், திரிபுரா சட்டமன்றத் தொகுதி

**இராஜ்நகர் சட்டமன்றத் தொகுதி**  (*Rajnagar, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது தெற்கு திரிபுரா மாவட்டத்தின் ஒரு பகுதியாகும். இச்சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* தெற்கு திரிபுரா மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:தெற்கு திரிப்புரா மாவட்டம்
இலட்சுமண் மாணிக்கியா

**இலட்மண் மாணிக்கியா** (*Lakshman Manikya*) 18 ஆம் நூற்றாண்டின் மத்தியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த மகாராஜாவாக இருந்தார், இருப்பினும் இவர் சிறிய அதிகாரத்தையே தக்க வைத்துக் கொண்டார், சம்சேர் காசியின் கீழ் ஒரு பொம்மை-மன்னராக மட்டுமே செயல்பட்டார்.

## வாழ்க்கை
முதலில் வனமாலி தாக்கூர் என்று பெயரிடப்பட்ட  இவர் இரண்டாம் தர்ம மாணிக்கியாவின் பேரன் ஆவார்.

1748 ஆம் ஆண்டில், திரிபுராவின் கட்டுப்பாட்டை வங்காள முஸ்லிம் ஜமீந்தாரான சம்சேர் காசி கைப்பற்றினார். இராச்சியத்தின் குடிமக்களிடமிருந்து எதிர்ப்பை எதிர்கொண்ட காசி, வனமாலியை இலட்மண் மாணிக்கியா என்ற பெயரில் அரியணையில் அமர்த்தினார். இருப்பினும் உண்மையான அதிகாரம் அவரே வைத்திருந்தார். இலட்மண் மக்களின் ஆதரவைப் பெறத் தவறிய போதிலும், இது மூன்று ஆண்டுகள் தொடர்ந்தது. இறுதியில், காசியால் வெளியேற்றப்பட்டார். அவர் தானே அரியணையை எடுத்துக் கொண்டார். இருப்பினும் அவரது ஆட்சி குறுகியதாக இருந்தபோதிலும், அசல் மாணிக்கிய வம்சம் 1760 இல் அதிகாரத்தை மீட்டெடுத்தது. இவரின் மகன் துர்கா மாணிக்கியாவும் பின்னர் திரிபுராவின் ஆட்சியாளரானார், 1809 முதல் 1813 வரை ஆட்சி செய்தார்.

## சான்றுகள்

இவரின் மகன் துர்கா மாணிக்கியாவும் பின்னர் திரிபுராவின் ஆட்சியாளரானார், 1809 முதல் 1813 வரை ஆட்சி செய்தார் 

## சான்றுகள்

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
கிரித் விக்ரம் கிசோர் தேவ வர்மன்

**மகாராஜா கிரித் விக்ரம் கிசோர் மாணிக்கிய தேவ வர்மன் பகதூர்** (*Kirit Bikram Kishore Deb Barman*) (13 டிசம்பர் 1933 - 28 நவம்பர் 2006) வடகிழக்கு இந்தியாவின் திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த 185வதும் கடைசி அரசனுமாவார். இவரது முறையான முடிசூட்டு விழா 1941 இல் நடைபெற்றது. ஆனால் இவர் ஒரு மன்னரின் அதிகாரங்களைப் பெற்றிருக்கவில்லை.

## அரசியல் வாழ்க்கை
இவர் தனது தந்தை மகாராஜா வீர் விக்ரம் கிசோர் மாணிக்கியாவிற்குப் பிறகு பதவியேற்றார். 1949 இல் மாநிலம் இந்தியாவுடன் இணைக்கப்படும் வரை இவர் இரண்டு ஆண்டுகள் பெயரளவு மன்னராக இருந்தார். இந்த நேரத்தில் இவருக்கு சிறு வயதாக இருந்ததால், இவரின் தாயார் காஞ்சன் பிரவா தேவி தலைமையிலான ஆட்சியாளர் குழு ஒன்று ஏற்படுத்தப்பட்டு அதன் மூலம் மாநிலம் நிர்வகிக்கப்பட்டது.

இவர் திரிபுரா கிழக்கு மக்களவைத் தொகுதியில் இருந்து இந்திய தேசிய காங்கிரசு சார்பில் தேர்ந்தெடுக்கப்பட்டார். 1967, 1977 மற்றும் 1989 இல் மூன்று முறை தேர்ந்தெடுக்கப்பட்டார்.

## தனிப்பட்ட வாழ்க்கை
இவர் 13 டிசம்பர் 1933 அன்று கொல்கத்தாவில் திரிபுரா இராச்சியத்தின் மாணிக்கிய வம்சத்தைச் சேர்ந்த வீர் விக்ரம் கிசோர் மாணிக்கியாவிற்கும், பன்னா மாநிலத்தின் மன்னரான மகாராஜா யத்வேந்திர சிங்கின் மகளான காஞ்சன் பிரவா தேவிக்கும் மகனாகப் பிறந்தார்.

## குடும்பம்
குவாலியர் மாநிலத்தின் மகாராஜா ஜிவாஜிராவ் சிந்தியா மற்றும் கொல்கத்தாவில் 1965 இல் இறந்த விஜய ராஜே சிந்தியா ஆகியோரின் மூத்த மகள் பத்மாவதி ராஜே 'அக்காசாஹேப்' சிந்தியாவை (1942-64) திருமணம் செய்து கொண்டார். பின்னர், ராஜா லவ் ஷாவின் மகள் பிபு குமாரி தேவியை மணந்தார். இவர்களுக்கு ஒரு மகன் மற்றும் இரண்டு மகள்கள் இருந்தனர். இவரின் மனைவி மற்றும் மகன் கிரித் பிரத்யோத் தேவ வர்மனும் இந்திய தேசிய காங்கிரசில் உறுப்பினர்களாக இருந்தனர். இவரின் மகள்களில் ஒருவரான பிரக்யா தேவ வர்மனும் 2019இல் நடந்த இந்திய பொதுத் தேர்தலில் திரிபுரா கிழக்கு மக்களவைத் தொகுதியில் போட்டியிட்டார்.

## இதனையும் காண்க

* மாணிக்ய வம்சம்#அரசர்களின் பட்டியல்
* திரிபுராவின்#மகாராஜாக்கள்

## சான்றுகள்

பகுப்பு:9வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:2006 இறப்புகள்
பகுப்பு:1933 பிறப்புகள்
பகுப்பு:திரிபுராவின் ஆட்சியாளர்கள்
பகுப்பு:திரிபுராவின் வரலாறு
டேவிட் செடாரிஸ்

**டேவிட் ரேமண்ட் செடாரிசு** (*David Sedaris*;/ / sɪˈdɛərɪs/; பிறப்பு திசம்பர் 26, 1956) என்பவர், ஒர் அமெரிக்க நகைச்சுவையாளர், எழுத்தாளர் மற்றும் வானொலி பங்களிப்பாளர் ஆவார். 1992ஆம் ஆண்டு தேசிய பொது வானொலியில் "சாண்டாலாந்து டைரிசு" என்ற இவரது கட்டுரையை ஒலிபரப்பியபோது  பொதுவெளியில் இவர் அங்கீகரிக்கப்பட்டார். இவர் தனது முதல் கட்டுரைத் தொகுப்பு மற்றும் சிறுகதைத் தொகுப்பான *பீப்பாய் காய்ச்சல்*  என்ற நூலை 1994இல் வெளியிட்டார். இவரது அடுத்த நூலான, *நேக்கட்* (1997), *[[த நியூயார்க் டைம்ஸ்|நியூயார்க் டைம்ஸ்]]* தொடராக சிறந்த விற்பனையில் இவரது முதல் நூலாக அமைந்தது. மேலும் 2000ஆம் ஆண்டு *மீ டாக் ப்ரிட்டி ஒன் டே* என்ற தொகுப்பு அமெரிக்க நகைச்சுவைக்கான தர்பர் பரிசை வென்றது.

செடாரிசின் பெரும்பாலான நகைச்சுவைகள் வெளித்தோற்றத்தில் சுயசரிதை மற்றும் சுயவிமர்சனம் சார்ந்தும், இவரது குடும்ப வாழ்க்கை, வட கரோலினாவின் ராலேயின் புறநகர்ப் பகுதிகளில் இவரது நடுத்தர வர்க்க வளர்ப்பு,  கிரேக்க பாரம்பரியம், ஓரினச்சேர்க்கை, வேலைகள், கல்வி, போதைப்பொருள் பயன்பாடு மற்றும் வெறித்தனமான நடத்தைகள் ஆகியவற்றைப் பற்றியதாக இருக்கின்றன. இத்துடன் பிரான்ஸ், இலண்டன், நியூயார்க் மற்றும் இங்கிலாந்தில் உள்ள தென் நகரங்களில் இவரது வாழ்க்கை பற்றியதாக அமைந்திருக்கின்றன. இவர் நடிகை எமி செடாரிசின் சகோதரரும் எழுத்தாளரும் ஆவார்.

2019-ல், செடாரிசு அமெரிக்க கலை மற்றும் கல்விக்கான அகாதமிக்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:அமெரிக்க இறைமறுப்பாளர்கள்
பகுப்பு:1956 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சத்தர் மன்சில்

**சட்டர் மன்சில்** (*Chattar Manzil*), அல்லது **குடை அரண்மனை** என்பது உத்தரப் பிரதேசத்தின் இலக்னோவில் அமைக்குள்ள ஒரு கட்டிடமாகும். இது அயோத்தி நவாபுகள் மற்றும் அவர்களது மனைவிகளுக்கான அரண்மனையாகச் செயல்பட்டது. 
thumb|2013 இல் சத்தர் மன்சில்

## கட்டுமானமும் கட்டிடக்கலையும்
thumb|இலக்னோவில் உள்ள பெரிய சத்தர் (அரண்மனை) மற்றும் பர்கத் பக்ச், ஷெப்பர்ட் & ராபர்ஸ்டன் என்பவரின் ஓவியம் (1862)
இது நவாப் காசி உதீன் ஐதரின் உத்தரவின் பேரில் கட்டப்பட்டது. பின்னா அவரது மரணத்திற்குப் பிறகு அவரது வாரிசான நவாப் நசீர் உதீன் ஐதரால் முடிக்கப்பட்டது.

கோமதி ஆற்றின் கரையில் சத்தர் மன்சில் அமைந்துள்ளது. இது ஒரு பெரிய கட்டடத்தையும் சிறிய கட்டடத்தையும் கொண்டிருந்தது. தற்போது பெரியது மட்டுமே உள்ளது. இந்த இரண்டு கட்டிடங்களும் இந்தோ-ஐரோப்பிய-நவாபி கட்டிடக்கலை பாணிக்கு எடுத்துக்காட்டுகளாக இருந்தன. பெரிய கட்டடம் பல ஆண்டுகளாக பல மாற்றங்களை சந்த்தித்து வந்துள்ளது கட்டிடங்களுக்கு மகுடம் சூட்டும் எண்கோணப் மண்டபங்களில் உள்ள சத்ரிகளின் (குடை வடிவ குவிமாடங்கள்) நினைவாக அரண்மனைக்குப் பெயரிடப்பட்டன. கம்பீரமான கட்டிடத்தில் பெரிய நிலத்தடி அறைகள் மற்றும் குடை போன்ற ஒரு குவிமாடமும் உள்ளது.

## பயன்பாடு
1780 ல் இதன் கட்டுமானம் தொடங்கப்பட்ட நாள் முதல் இந்த அரண்மனை பலவித மாற்றங்களுடன் அயோத்தி நவாப் களான சாதத் அலி கான் மற்றும் வாஜித் அலி ஷா மற்றும் ஆங்கிலேயர்கள் உட்பட பல உரிமையாளர்களிடம்  இருந்துள்ளது.

இது அவத் ஆட்சியாளர்களுக்கும் அவர்களது மனைவிகளுக்கும் அரண்மனையாக செயல்பட்டது. பின்னர் 1857இல் நடந்த சிப்பாய்க் கிளர்ச்சியின் போது இந்தக் கட்டிடம் இந்தியப் புரட்சியாளர்களின் கோட்டையாக மாறியது.

இதன் ஒரு பகுதி சிப்பாய்க் கிளர்ச்சியின்போது ஆங்கிலேயர்களால் அழிக்கப்பட்டது. 1857 ஆம் ஆண்டு போருக்குப் பிறகு ஆங்கிலேய அரசாங்கம் ஒரு அமெரிக்க தன்னார்வ தொண்டு நிறுவனத்திற்கு கட்டிடத்தை ஒதுக்கியது. அந்நிறுவனம் இதை பொழுதுபோக்கு நோக்கங்களுக்காக ஒரு கேளிக்கை விடுதியாகப் பயன்படுத்தியது. 1947 வரை, சத்தர் மன்சில் ஐக்கிய சேவைகள் விடுதியாகப் பயன்படுத்தப்பட்டது.

சுதந்திரத்திற்குப் பிறகு, இந்தக் கட்டிடம் அறிவியல் மற்றும் தொழில்துறை ஆராய்ச்சி மன்றத்திற்கு ஒதுக்கப்பட்டது. இது 1950 முதல் மத்திய மருந்து ஆராய்ச்சி நிறுவனமாகப் பயன்படுத்தப்பட்டது. ஆனால் தற்போது அந்நிறுவனம் இங்கு செயல்படவில்லை.

உத்தரப் பிரதேச அரசு அரண்மனையை புதுப்பித்து, மாநில தொல்லியல் துறையிடம் ஒப்படைத்துவிட்ட பிறகு, இரண்டு அருங்காட்சியகங்கள் மற்றும் ஒரு நூலகத்தை அமைக்க திட்டமிட்டுள்ளது.

## பிரசித்தி பெற்ற கலாச்சாரம்
1857 சிப்பாய்க் கிளர்ச்சியின் காலத்திலிருந்து, பெலீச்ச பியாத்தோ, சாமுவேல் போர்ன், தரோகா உப்பாஸ் அலி மற்றும் தாமஸ் ரஸ்ட் போன்ற நபர்களால் இது அடிக்கடி புகைப்படம் எடுக்கப்பட்டது.

அவுத்தின் நவாப்பிற்கு அஞ்சலி செலுத்தும் வகையில் டிசம்பர் 2013 இல், திரைப்படத் தயாரிப்பாளர் முசாபர் அலியின் ரூமி அறக்கட்டளையால் சத்தர் மன்சிலில் இரண்டு நாள் வாஜித் அலி ஷா விழாவுக்கு ஏற்பாடு செய்யப்பட்டது. *ஜாலி எல்.எல்.பி 2* என்ற இந்தித் திரைப்படம் சத்தர் மன்சிலில் படமாக்கப்பட்டது.

## குறிப்புகள்

## மேலும் படிக்க
* 
## வெளி இணைப்புகள்

* NIC District Unit, Lucknow. ''Historical Places At Lucknow''. Accessed 2 November 2006.

பகுப்பு:உத்தரப் பிரதேச அரண்மனைகள்
சர்வேயர் 1

தேசிய வான், விண்வெளி நிறுவனத்தின் (நாசா) ஆளில்லா சர்வேயர் திட்டத்தில் **சர்வேயர் 1** முதல் நிலா மென்தரையிறங்கி ஆகும். 1969 ஆம் ஆண்டில் தொடங்கிய அப்பல்லோ நிலவு தரையிறக்கங்களுக்குத் தேவையான நிலா மேற்பரப்பு பற்றிய தரவுகளை இந்த நிலா மென்தரையிறங்கி  திரட்டியது. சர்வேயர் 1 இன் வெற்றிகரமான மென்மையான தரையிறக்கம் , சோவியத் ஒன்றியத்தின் லூனா 9 ஆய்வின் முதல் மென்மையாக நிலவில் தரையிறங்கிய நான்கு மாதங்களுக்குப் பிறகு , வேற்று வானியல்சார் பொருளில் அமெரிக்கா விண்வெளி ஆய்வு வழி மென்தரையிறக்கம் முதன்முதலாக நிகழ்ந்தது.

சர்வேயர் 1 1966 மே 30 அன்று கேப் கனாவெரல் புளோரிடாவில் உள்ள கேப் கனாவரல் விமானப்படை நிலையத்திலிருந்து ஏவப்பட்டது , இது ஜூன் 2,1966 அன்று நிலாவில் தரையிறங்கியது. சர்வேயர் 1 ஒரு தொலைக்காட்சிப் படக்கருவி, அதிநவீன கதிரலைத் தொலையளவியலைப் பயன்படுத்தி  நிலா மேற்பரப்பின் 11,237 நிலை நிழற்படங்களைப் புவிக்கு அனுப்பியது.

சர்வேயர் திட்டம்  கலிபோர்னியாவில் உள்ள இலாசு ஏஞ்சல்சு கவுண்டி  தாரைச் செலுத்த ஆய்வகத்தால்  ஆளுகை செய்யப்பட்டது. சர்வேயர் விண்வெளி ஆய்வு கலிபோர்னியா எல் செகுண்டோவில் உள்ள கியூசு விமான நிறுவனத்தால் கட்டப்பட்டது.

## மரபும் தகவும்
1967 ஜனவரி 6 அன்று சர்வேயர் 1 12 மணி நேர அளவில் மீண்டும் செயல்படுத்தப்பட்டது. விண்கலம் நிலாவின் இயக்கம் குறித்த தரவுகளைப்  புவிக்கு அனுப்பியது , இது புவியைச் சுற்றியுள்ள அதன் வட்டணையின் வரைபடத்தை செம்மைப்படுத்தவும் , இரு உலகங்களுக்கும் இடையிலான தொலைவைச் சிறப்பாக தீர்மானிக்கவும் பயன்படுத்தப்படும்.

## மேலும் காண்க

* நிலாவில் உள்ள செயற்கை பொருட்களின் பட்டியல்

## மேற்கோள்கள்

## வெளி இணைப்புகள்
* Surveyor 1 digitized panorama with color photometric target, from Surveyor Digitization Project
* 
* Panoramas of the Surveyor 1 landing site, from The International Atlas of Lunar Exploration by Philip J. Stooke
* Surveyor Program Results (PDF) 1969
* Surveyor I – A Preliminary Report – June 1, 1966 (PDF)
* Surveyor I mission report. Part II – Scientific data and results – Sep 1966 (PDF)
* Details of Surveyor 1 launch, and also more on the Surveyor program
* Surveyor I images at Lunar and Planetary Institute
* Surveyor Site 1 Lunar Map at Lunar and Planetary Institute
* Surveyor Site 1 Lunar PhotoMap at Lunar and Planetary Institute
* Lunar Orbiter 1 photo 192, showing the northeastern part of Flamsteed P crater, where Surveyor 1 landed

பகுப்பு:நிலாவுக்கான பயணத் திட்டங்கள்
பகுப்பு:நிலா மென்தரையிறக்கங்கள்
பகுப்பு:சர்வேயர் திட்டம்
பகுப்பு:விண்வெளித் திட்டங்கள்
பிராமணப்பள்ளி பாலையா

**பிராமணப்பள்ளி பாலையா** (*Brahmanapalli Balaiah*) இந்தியாவைச் சேர்ந்த ஓர் அரசியல்வாதியாவார். 1930 ஆம் ஆண்டு கமரெட்டியில் உள்ள பிராமணப்பள்ளியில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் கமரெட்டி சட்டமன்ற தொகுதியில் போட்டியிட்டு ஆந்திரப்பிரதேச சட்டமன்றத்திற்கு 1978 ஆம் ஆண்டில் ஓர் உறுப்பினராகத் தேர்ந்தெடுக்கப்பட்டார். 2019 ஆம் ஆண்டு பிப்ரவரி மாதம் 21 ஆம் தேதியன்று பிராமணப்பள்ளி பாலையா மாரடைப்பால் காலமானார்.

முன்னதாக ஒரு நகராட்சி உறுப்பினராகவும், நகராட்சி துணைத்தலைவராகவும் பணியாற்றிய இவரது கட்சிக்கான அர்ப்பணிப்பால் ஈர்க்கப்பட்ட முன்னாள் பிரதமர் இந்திரா காந்தி இவருக்கு கமரெட்டி தொகுதியில் சட்டமன்ற உறுப்பினராகப் போட்டியிட வாய்ப்பு வழங்கினார். சட்டமன்ற உறுப்பினராகத் தேர்ந்தெடுக்கப்பட்ட பிறகு, பாலையா கமாரெட்டியில் இருந்து ஐதராபாத்திற்கு பேருந்தில்  வந்து செல்வது வழக்கம். மேலும், மேற்கு ஐதராபாத்தின் புறநகர்ப் பகுதியில் அரசு வழங்கிய 600 சதுர அடி நிலத்தை வாங்க தன்னிடம் ரூ.20,000 இல்லை எனக் கூறி இவர் மறுத்ததாகவும் கூறப்படுகிறது.

## மேற்கோள்கள்

பகுப்பு:1930 பிறப்புகள்
பகுப்பு:2019 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
கிருஷ்ணாபூர் சட்டமன்றத் தொகுதி

**கிருஷ்ணாபூர் சட்டமன்றத் தொகுதி** (*Krishnapur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது. இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

* 1977: மனிந்திர டெபர்மா, இந்திய கம்யூனிஸ்ட் கட்சி (மார்க்சிஸ்ட்)
* 1983: காளி குமார் டெபர்மா, இந்திய கம்யூனிஸ்ட் கட்சி (மார்க்சிஸ்ட்)
* 1988: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
* 1993: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
* 1998: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
* 2003: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
* 2008: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)
* 2013: ககேந்திர ஜமாத்தியா, இந்திய கம்யூனிஸ்ட் கட்சி (மார்க்சிஸ்ட்)

## தேர்தல் முடிவுகள்

### 2018

### 2023

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* கோவாய் மாவட்டம்
* திரிபுரா கிழக்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:கோவாய் மாவட்டம்
கரோலின்ஸ்கா மையத்தின் நோபல் பேரவை

**கரோலின்ஸ்கா நிறுவனத்தில் நோபல் பேரவை** (*Nobel Assembly at the Karolinska Institute*) சுவீடன் நாட்டின் தலைநகரான ஸ்டோக்ஹோமில் உள்ள  கரோலின்ஸ்கா மையத்தில் அமைந்துள்ளது. கரோலின்ஸ்கா நிறுவனத்தின் பேராசிரியர்களில் இருந்து தேர்ந்தெடுக்கப்பட்ட 50 உறுப்பினர்களைக் கொண்ட நோபல் பேரவை செயல்படுகிறது.

கரோலின்ஸ்கா மையத்தில் செயல்படும் நோபல் பேரவையிலிருந்து, நோபல் குழு எனும் ஆலோசனைக் குழுவை நியமிக்கிறது. இக்குழுவே மருத்துவம் அல்லது உடலியங்கியலுக்கான நோபல் பரிசு பெறத் தகுதியானவர்களை தேர்வு செய்கிறது.

ஆல்ஃபிரட் நோபல் தனது உயிலில் குறிப்பிட்டுள்ளபடி, ஒவ்வொரு ஆண்டும் அக்டோபர் முதல் வாரத்தில், உடலியல் அல்லது மருத்துவம், இயற்பியல், வேதியியல், இலக்கியம் மற்றும் அமைதிக்கான நோபல் பரிசுகள் அறிவிக்கப்படுகிறது. முதலில் கரோலின்ஸ்கா நிறுவனத்தில் செயல்படும் நோபல் பேரரவை,  உடலியல் அல்லது மருத்துவத்திற்கான நோபல் பரிசு பெறத் தகுதியானவர்களை தேர்ந்தெடுக்கிறது. நேபல் விருது வழங்கும் விழா ஒவ்வொரு ஆண்டும் டிசம்பர் 10 அன்று ஸ்டாக்ஹோம் கூட்ட அரங்கில் நடைபெறும்.

## இதனையும் காண்க
* கரோலின்ஸ்கா மையம்
* மருத்துவம் அல்லது உடலியங்கியலுக்கான நோபல் பரிசு
## மேற்கோள்கள்

பகுப்பு:நோபல் பரிசு
பகுப்பு:நோபல் மருத்துவப் பரிசு பெற்றவர்கள்
சர்வேயர் 3

**சர்வேயர் 3** (**Surveyor 3) என்பது**1967 ஆம் ஆண்டில் நிலாவின் மேற்பரப்பை ஆராய அனுப்பப்பட்ட அமெரிக்க ஆளில்லா சர்வேயர் திட்டத்தின் மூன்றாவது  தரையிறங்கி ஆகும். மேற்பரப்பு - மண் பதக்கூறு அகழ்வை கொண்டு செல்லும் முதல் பணி இதுவாகும்.

சர்வேயர் 3 அப்பல்லோ 12 விண்வெளி வீரர்களான பீட்டே கான்ராடு மற்றும் ஆலன் பீன் ஆகியோரால் நவம்பர் 1969 இல் பார்வையிடப்பட்டது.  மேலும் மற்றொரு உலகில்(வானியல்சார் பொருளில்) மனிதர்கள் பார்வையிட்ட ஒரே ஆய்வு இதுவாகும். அப்பல்லோ 12 விண்வெளி வீரர்கள் சர்வேயர் 3 இன் தொலைக்காட்சி படக்கருவி உட்பட  உறுப்புகளை அகற்றி , அவற்றை ஆய்வுக்காக  புவிக்கு  அனுப்பினர்.

## நிலாப் புலனாய்வு சுற்றுகலன்
[வலது|thumb|200x200px|2009 இல் [நிலாப் புலனாய்வு சுற்றுகலன்|நிலாப்  புலனாய்வு  சுற்றுகலனால் புகைப்படம் எடுக்கப்பட்ட தரையிறங்கும் களம்]]
2009 ஆம் ஆண்டில் , நிலாப் புலனாய்வு சுற்றுகலனால்(LRO) சர்வேயர் 3 தரையிறங்கும் களத்தைச் சில விவரங்களில் புகைப்படம் எடுத்தது. இதில் சுற்றியுள்ள விண்வெளி வீரர்களின் காலடிகளையும் காணலாம். 2011 ஆம் ஆண்டில் LRO குறைந்த உயரத்தில் தரையிறங்கும் இடத்திற்குத் திரும்பி உயர்பிரிதிறன் கொண்ட புகைப்படங்களை எடுத்தது.

## மேலும் காண்க

* கோள் பாதுகாப்பு
* நிலாவில் உள்ள செயற்கை பொருட்களின் பட்டியல்
* சர்வேயர் 1

## மேற்கோள்கள்




## வெளி இணைப்புகள்

* சர்வேயர் திட்ட முடிவுகள் (PDF) 1969
* அப்பல்லோ 12 வழங்கிய சர்வேயர் 3 பொருள்,  புகைப்படங்களின் பகுப்பாய்வு (PDF) 24 MB 1972
* சர்வேயர் 3 படங்கள்  நிலா, கோள் நிறுவனத்தில்
* சர்வேயர் தளம் III நிலா கோள் நிறுவனத்தில் நிலா வரைபடம்
* சர்வேயர் தளம் III நிலா கோள் நிறுவனத்தில் நிலா நிழற்பட வரைபடம்
பகுப்பு:நிலாவுக்கான பயணத் திட்டங்கள்
பகுப்பு:நிலா மென்தரையிறக்கங்கள்
பகுப்பு:அப்பல்லோ திட்டம்
நரேஷ் கோயல்

**நரேஷ் கோயல்** (**Naresh Goyal**) (பிறப்பு:29 சூலை 1949) வெளிநாடு வாழ் இந்தியரும், தொழிலதிபரும், 2005ல் ஜெட் ஏர்வேஸ் விமான நிறுவனர் மற்றும் முன்னாள் தலைவர் ஆவார். இவர் 1993ம் ஆண்டில் ஜெட் ஏர்வேஸ் நிறுவனத்தை நிறுவியவர் ஆவார்.
இவர் ஐக்கிய இராச்சியத்தின் மாண் தீவில் வாழ்கிறார். ஜெட் ஏர்வேஸ் நிறுவனம் நட்டம் அடைந்துள்ளதால், அதன் தலைவர் பதவியிலிருந்து விடுபட்டுள்ளார்.
## தொழில்
நரேஷ் கோயல் 1967ல் தனது உறவினரின் சுற்றுலா & பயண நிறுவனத்தில் காசாளராக பணியாற்றினார். வணிகப் படிப்பில் இளநிலை பட்டம் நரேஷ் கோயல் லெபனான் பன்னாட்டு வானூர்தி நிறுவனத்தில் பணியாற்றினார். 1967 முதல் 1974 வரை இராக், ஜோர்டான், ஏர் பிரான்சு, பிலிப்பைன்ஸ் ஏர்லைன்ஸ் போன்ற பன்னாட்டு வானூர்தி நிறுவனங்களில் பணியாற்றிய அனுபவம் பெற்றார். 1975ல் பிலிப்பைன்ஸ் ஏர் லைன்ஸ் நிறுவனத்தில் மண்டல அதிகாரியாக பணியாற்றினார்.

2005ல் ஜெட் ஏர்வேஸ் பன்னாட்டு வானூர்தி நிறுவனத்தை நிறுவினார். 25 மார்ச் 2019 அன்று ஜெட் ஏர்வேஸ் நிறுவனத்த்தில் ஏற்பட்ட நிதி நெருக்கடி ஏற்பட்டதால், அதன் தலைவர் பதவியிலிருந்து விலகினார்.

## மேற்கோள்கள்

## வெளி இணைப்புகள்
* Naresh Goyal image
* Jet Airways site Chairman's profile
* Airline Business magazine profile
* Forbes – India's 40 richest
* Takeover link
*Jet files a suit of 500 Cr – Agarwal Today Report 

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:பஞ்சாபி மக்கள்
பகுப்பு:இந்திய கோடீசுவரர்கள்
சூர்யமணிநகர் சட்டமன்றத் தொகுதி

**சூரியமணிநகர் சட்டமன்றத் தொகுதி** (*Suryamaninagar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இச்சட்டமன்றத் தொகுதி மேற்கு திரிபுரா நாடாளுமன்றத் தொகுதியின் ஒரு பகுதி ஆகும்.

## சட்டமன்ற உறுப்பினர்கள்

## தேர்தல் முடிவுகள்

### 2023

 

### 2018

## மேலும் பார்க்கவும்
* திரிபுரா சட்டமன்றத் தொகுதிகளின் பட்டியல்
* சிபாகிஜாலா மாவட்டம்
* மேற்கு திரிபுரா மக்களவைத் தொகுதி

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:சிபாகிஜாலா மாவட்டம்
சிஞ்சல் காவேரம்மா

**தீதரமதா சிஞ்சல் காவேரம்மா** (*Theetharamada Sinchal Kaveramma*) இந்தியாவின் கர்நாடக மாநிலத்தைச் சேர்ந்த ஒரு தடகள வீராங்கனையாவார். 2001 ஆம் ஆண்டு பிப்ரவரி மாதம் 5 ஆம் தேதியன்று இவர் பிறந்தார். 400 மீட்டர் தடை ஓட்டப் பந்தயத்தில் இவர் பங்கேற்கிறார். 2022 ஆம் ஆண்டு சீனாவின் ஆங்சோவில் நடைபெறும் ஆசிய விளையாட்டுப் போட்டியில் 400 மீட்டர் தடை ஓட்டப் போட்டிக்கான இந்திய தடகள அணியில் இடம் பெற்றார்.

## ஆரம்ப கால வாழ்க்கை
காவேரம்மா கர்நாடக மாநிலம், கூர்க் மாவட்டம், கோனிகோப்பா பகுதியைச் சேர்ந்தவராவார்.  மூட்பித்ரியில் உள்ள ஆல்வாசு ஆங்கில வழி உயர்நிலைப் பள்ளியில் சேர்வதற்கு முன்பு கோனிகொப்பாவில் உள்ள லயன்சு தொடக்கப் பள்ளியில் தனது ஆரம்பப் பள்ளிப் படிப்பை முடித்தார். பின்னர், அல்வாசு பியூ கல்லூரியில் பல்கலைக்கழகத்திற்கு முந்தைய படிப்பிற்குப் பிறகு,  இப்போது பி.காம். பெங்களூருவில் உள்ள பிசப் காட்டன் மகளிர் கிறித்தவ கல்லூரியில் படிக்கிறார். பெங்களூருவில் பொல்லாண்டா விக்ரம் ஐயப்பா மற்றும் பிரமிளா ஐயப்பா ஆகியோரிடம் தனக்கான பயிற்சிகளைப் பெறுகிறார்.

## தொழில்
* 2023 ஆம் ஆண்டு சூன் மாதத்தில் காவேரம்மாவின் தனிப்பட்ட சிறந்த சாதனை நேரம்:  புவனேசுவரில் உள்ள கலிங்கா விளையாட்டரங்கத்தில்  62 ஆவது மாநிலங்களுக்கு இடையேயான தடகள வெற்றியாளர் போட்டியில் 400 மீட்டர் தடை ஓட்டத்தில் 56.76 வினாடிகளில் ஓடி புதிய தேசிய சாதனையைப் படைத்தார்.   தொடர் ஓட்டத்தில் 3:36.50 வினாடிகளில் இலக்கை  எட்டினார்.  இது 2022 ஆம் ஆண்டு அக்டோபர் மாதம்  குசராத்தில் இவரது தனிப்பட்ட சிறந்ததாகும்.  2023  சூனில் புவனேசுவரில் உள்ள கலிங்கா அரங்கில்  நடந்த  தொடர் ஓட்டக் கலப்பு போட்டியில் இவரது மற்றுமொரு தனிப்பட்ட சிறந்த சாதனை நிகழ்ந்தது.
* 2023: சூன் மாதம், புவனேசுவரில் உள்ள கலிங்கா அரங்கத்தில் நடந்த இந்திய தேசிய வெற்றியாளர் போட்டியில் 400 மீட்டர் தடை ஓட்டத்தில் வெள்ளிப் பதக்கம் வென்றார். 4x400 மீட்டர் கலப்பு தொடர் ஓட்டத்தில் வெண்கலமும் வென்றார்.
* 2022: அக்டோபரில், பெங்களூருவில் உள்ள சிறீ கண்டீரவா புற விளையாட்டரங்கத்தில்  நடந்த தேசிய ஓபன் தடகள வெற்றியாளர் போட்டியில்  வெள்ளி வென்றார்.
* 2018: ராஞ்சியில் நடைபெற்ற 20 வயதுக்குட்பட்டோருக்கான வெற்றியாளர் போட்டியில்  400 மீட்டர் தடை ஓட்டத்தில் வெள்ளிப் பதக்கம் வென்றார்.
* 2017: பாங்காக்கில் நடந்த ஆசிய இளையோர் வெற்றியாளர் போட்டியில்  தனது பன்னாட்டு அளவிலான வாழ்க்கையைத் தொடங்கினார்

## மேற்கோள்கள்

## புற இணைப்புகள்
* உலக தடகளப் போட்டியில் சிஞ்சல் காவேரம்மா

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தடகள வீரர்கள்
சிவாஜிராவ் பாட்டீல் நீலங்கேகர்

**சிவாஜிராவ் பாட்டீல் நீலங்கேகர்** *(Shivajirao Patil Nilangekar)* (9 பிப்ரவரி 1931 - 5 ஆகஸ்ட் 2020) மகாராட்டிராவின் முதலமைச்சராக பணியாற்றிய இந்திய தேசிய காங்கிரசு கட்சியின் தலைவர் ஆவார்.

ஜூன் 1985 முதல் மார்ச் 1986 வரை முதலமைச்சராக இருந்தார். இவரது ஆட்சிதான் அனைத்து முதல்வர்களிலும் மிகக் குறுகியதாக இருந்தது (காவற்பொறுப்பு முதல்வர் பி கே சாவந்த் தவிர).  தனது மகள் மற்றும் அவரது தோழிக்கு உதவுவதற்காக முதுகலை நோய் நாட்டவியல் தேர்வில் மோசடி செய்ததாக பம்பாய் உயர்நீதிமன்றம் இவருக்கு எதிராகக் கண்டித்ததை அடுத்து இவர் பதவி விலகினார்.  

இவரது மருமகள் ரூபாதாய் பாட்டீல் நிலங்கேகர் 2004 முதல் 2009 வரை பாரதிய ஜனதா கட்சி சார்பில் லாத்தூர் மக்களவைத் தொகுதியைப் பிரதிநிதித்துவப்படுத்தினார்.

## கல்விசார் நடவடிக்கைகள்
நீலங்கேகர் 1968 இல் மகாராட்டிரா கல்வி அறக்கட்டளையை நிறுவினார். இவரது கல்விச் சங்கத்தின் கீழ் நான்கு மூத்த கல்லூரிகள், பன்னிரண்டு உயர்நிலைப் பள்ளிகள் மற்றும் பதினைந்து தொடக்கப் பள்ளிகள் நிறுவப்பட்டன. மகாராட்டிரா மருந்தியல் கல்லூரி, நீலங்கா, 1984- ஆம் ஆண்டில் நிறுவப்பட்டது. மகாராட்டிரா பாலி. (மருந்தியல் பட்டயப்படிப்பு) நிறுவனம், நீலங்கா அரசு உதவி பெறும் நிறுவனம், 1981 - ஆம் ஆண்டில் தொடங்கப்பட்டது, அதைத் தொடர்ந்து 1983-ஆம் ஆண்டில் மகாராட்டிரா பொறியியல் கல்லூரியும் தொடங்கப்பட்டது. இவரது ஆர்வங்களில் வாசிப்பு, பாரம்பரிய இசை, கைப்பந்து மற்றும் மேசை வரிப்பந்தாட்டம் ஆகியவை அடங்கும். இவர் நீலாங்காவில் பிறந்தார்.

## இறப்பு
சிவாஜிராவ் 5 ஆகஸ்ட் 2020 அன்று, இந்தியாவில் COVID-19 தொற்றுநோய்களின் போது கோவிட்-19 தொடர்பான சிக்கல்கள் காரணமாக தனது 89 வயதில் இறந்தார். 

## மேற்கோள்கள்

## வெளி இணைப்புகள்

* மகாராஷ்டிரா பொறியியல் கல்லூரி நீலங்கா 

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2020 இறப்புகள்
பகுப்பு:1931 பிறப்புகள்
பகுப்பு:மகாராட்டிர மாநில முதலமைச்சர்கள்
இராம் பிரசாத் பால்

**இராம் பிரசாத் பால்** (*Ram Prasad Paul*) (பிறப்பு 1968) திரிபுராவைச் சேர்ந்த ஒரு இந்திய அரசியல்வாதி. இவர் தற்போது திரிபுரா சட்டப் பேரவையின் துணைச் சபாநாயகராகப் பதவி வகித்து வருகிறார். பிப்லப் குமார் தேப் அமைச்சகத்தின் கீழ் திரிபுரா அரசாங்கத்தில் திரிபுராவின் தீயணைப்பு மற்றும் அவசர சேவை அமைச்சராக இருந்தார். இவர் 2018-ல் திரிபுரா சட்டமன்றத் தேர்தலில் இந்தியப் பொதுவுடைமைக் கட்சி வேட்பாளர் இராஜ்குமார் சவுத்ரியை 4,567 வாக்குகள் வித்தியாசத்தில் தோற்கடித்து சூர்யாமணிநகர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## சர்ச்சைகள்
மே 2022-ல், புதிய முதல்வர் அறிவிப்பால், ஏற்பட்ட சர்ச்சையின் காரணமாக நன்கு அறியப்பட்டார்.

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:திரிபுரா அரசியல்வாதிகள்
திரிவேணி தாம்

**திரிவேணி தாம்** (*Triveni Dham*) என்பது நேபாளத்தின் நவல்பராசி மாவட்டத்திலுள்ள பினாய் திரிவேணி கிராமப்புற நகராட்சியில் அமைந்துள்ள மூன்று நதிகளான சோனா, தமாசா மற்றும் சப்த கண்டகி ஆகியவற்றின் சங்கமம்  ஆகும். அருகிலுள்ள வால்மீகி ஆசிரமம் இராமாயணத்துடன் தொடர்பு படுத்தப்பட்டுள்ளது. இங்கு சீதை தனது இரண்டு மகன்களான இலவன் மற்றும் குசனுடன் இராமனால் நாடுகடத்தப்பட்டார்.  இந்த இடத்தில் பல வரலாற்று கோவில்கள் உள்ளன. நேபாளம் மற்றும் இந்தியாவிலிருந்து வரும் யாத்ரீகர்கள் வழிபாட்டிற்காகவும் புனித நீராடுவதற்காகவும் இந்த இடத்திற்கு வருகிறார்கள்.  *மாகே அவுசியின்* போது, ஆண்டுதோறும் திருவிழா நடத்தப்படுகிறது.   இந்தத் திருவிழா நேபாளி மற்றும் இந்திய வணிகர்களுக்கு பொதுவான சந்தையாக இருக்கிறது. 

இந்த இடம் சுற்றுலா தளமாக மேம்படுத்தப்பட்டு வருகிறது.  2019 ஆம் ஆண்டு நேபாள ரூபாய் 25 கோடி செலவில் 500 தெய்வங்களின் சிலைகளுடன் புதிய கோவில் கட்டப்பட்டது. 

## சான்றுகள்

பகுப்பு:இந்துக் கோயில்கள்
பகுப்பு:Coordinates on Wikidata
பகுப்பு:நேபாளப் புவியியல்
பனிசாகர்

**பனிசாகர்** (*Panisagar*) என்பது இந்தியாவின் திரிபுரா மாநிலத்தில் வடக்கு திரிபுரா மாவட்டத்தில் உள்ள ஒரு நகரமும்  நகர பஞ்சாயத்துமாகும். இது பனிசாகர் தாலுகாவின் தலைமையகமாகவும் உள்ளது.

## நிலவியல்
பனிசாகர் சராசரியாக கடல் மட்டத்திலிருந்து 45 மீட்டர் உயரத்தில் உள்ளது. இந்த நகரம் தர்மநகர் மற்றும் கைலாசகருடன் கற் சாலைகளால் இணைக்கப்பட்டுள்ளது. தலைநகர் அகர்தலாவிலிருந்து தர்மநகர் வழியாக பனிசாகரை  அணுகலாம். பனிசாகர் அகர்தலாவில் இருந்து 120 கி.மீ. தொலைவில் உள்ளது.

## அரசியல்
2018 ஆம் ஆண்டு நடைபெற்ற திரிபுரா சட்டப் பேரவைத் தேர்தலில் வெற்றி பெற்ற பனிசாகர் தொகுதியின் தற்போதைய சட்டமன்ற உறுப்பினராக  பினய் பூசன் தாசு உள்ளார். 

## போக்குவரத்து
தேசிய நெடுஞ்சாலை 108 பனிசாகரில் இருந்து தொடங்கி மிசோரமில் உள்ள ஐசுவால் வரை நீண்டுள்ளது. அருகிலுள்ள விமான நிலையம் ஐசுவால் விமான நிலையம் ஆகும்.  இது 74 கி.மீ. தொலைவில் உள்ளது மற்றும் சில்சார்-சப்ரூம் பிரிவில் அமைந்துள்ள பனிசாகர் இரயில் நிலையம் உள்ளது. பனிசாகரில் இருந்து 101 கி.மீ. தொலைவில் உள்ள சில்சார் இரயில் நிலையம் ஒரு முக்கிய இரயில் நிலையம் ஆகும்.

## கல்வி

* பிராந்திய உடற்கல்வி கல்லூரி, பனிசாகர்
* கேந்திரிய வித்யாலயா, பனிசாகர்
* ஓலி கிராசு பள்ளி, பனிசாகர்
* பனிசாகர் மேல்நிலைப் பள்ளி

## மேலும் பார்க்கவும்
* வடக்கு திரிபுரா மாவட்டம்

## மேற்கோள்கள்


## வெளி இணைப்புகள்
* திரிபுரா அரசு

பகுப்பு:Coordinates on Wikidata
பகுப்பு:திரிபுரா மாநிலத்திலுள்ள ஊர்களும் நகரங்களும்
பகுப்பு:வடக்கு திரிப்புரா மாவட்டம்
பிரம்மால்லைட்டு

**பிரம்மால்லைட்டு** (*Brammallite*) என்பது (Na,H3O)(Al,Mg,Fe)2(Si,Al)4O10[(OH)2·(H2O)] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இல்லைட்டு கனிமத்தின் சோடியம் மிகு ஒத்தவரிசை கனிமமாக இது வகைப்படுத்தப்படுகிறது. 1943 ஆம் ஆண்டில் வேல்சில் உள்ள கார்மர்தன்சையரில் முதன் முதலில் கண்டறியப்பட்டது. பிரித்தானிய  புவியியலாளரும் கனிமவியலாளருமான ஆல்ஃபிரட் பிரம்மால் (1879-1954) நினைவாக கனிமத்திற்கு பிரம்மால்லைட்டு என அவர் பெயரிடப்பட்டது. பன்னாட்டு கனிமவியல் நிறுவனம் Bmr என்ற குறியீட்டால் பிரம்மாலைட்டை அடையாளப்படுத்துகிறது.

பாராகோனைட்டின் சிதைவுப் பொருளாக இது நம்பப்படுகிறது. இல்லைட்டு போல இதுவும் விரிவடையாத, களிமண் அளவிலான, மைக்காசியசு வகை கனிமமாகும். பிரம்மாலைட்டு என்பது பைலோசிலிகேட்டு வகை அல்லது அடுக்கு சிலிக்கேட்டு வகை கனிமம் ஆகும். கட்டமைப்பு ரீதியாக, பிரம்மால்லைட்டு சற்று அதிக சிலிக்கான், மக்னீசியம், இரும்பு, நீர் மற்றும் சற்றே குறைவான நான்முக அலுமினியம் மற்றும் உள்ளடகுக்கு பொட்டாசியம் ஆகியவற்றைக் கொண்ட மசுகோவைட் அல்லது செரிசைட்டு கனிமத்தை போன்ற வடிவம் கொண்டுள்ளது.

சிறிய ஒற்றை சரிவச்சு வகை படிகக் கனிமமாக  வெள்ளை நிறத்தில் பிரம்மால்லைட்டு தோன்றுகிறது.  சிறிய அளவில் கிடைப்பது காரணமாக, நேர்மறை அடையாளம் காணப் பொதுவாக எக்சுகதிர்  விளிம்புவளைவு பகுப்பாய்வு தேவைப்படுகிறது.

## மேற்கோள்கள்


பகுப்பு:பொட்டாசியம் கனிமங்கள்
பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:பைல்லோ சிலிக்கேட்டுகள்
அமெரிக்க செஞ்சிலுவை செவிலிய சேவை

**அமெரிக்க செஞ்சிலுவை செவிலிய சேவை** (*American Red Cross Nursing Service*) 1909 ஆம் ஆண்டில் இயேன் அர்மிண்டா தெலானோ (1862-1919) என்பவரால் தொடங்கப்பட்டது. செவிலியரும்  அமெரிக்க செஞ்சிலுவைச் சங்கத்தின் உறுப்பினருமான  இயேன் அர்மிண்டா தெலானோ முதலாம் உலகப் போரில் அமெரிக்கா நுழைவதற்கு சற்று முன் தயாராக இருக்க இராணுவ செவிலியர் படையின் இருப்புப் பகுதியாக இவர் இருந்தபோது இச்செவிலியர் சேவையை ஏற்பாடு செய்தார். அமெரிக்க செவிலியர் சம்மேளனத்தின் தலைவரான மேரி அடிலெய்ட் நட்டிங் மற்றும் இராணுவ செவிலியப் பள்ளியின் தலைவர் அன்னி வார்பர்டன் குட்ரிச்சு ஆகியோருடன் இணைந்து இயேன் அர்மிண்டா தெலானோ முக்கிய போர்க்கால முடிவுகளை எடுத்தார்.

## மேற்கோள்கள்

பகுப்பு:செவிலியம்
சகுபீர் சிங்கு மாலிக்கு

**சகுபீர் சிங்கு மாலிக்கு** (*Jagbir Singh Malik*) அரியானாவில் உள்ள கோஹானா விதான் சபா தொகுதியை பிரதிநிதித்துவப்படுத்தும் இந்திய தேசிய காங்கிரசில் இருந்து அரியானா சட்டமன்ற உறுப்பினர் ஆவார். இவர் மாநிலத் தேர்தல்களில் மூன்று முறை வெற்றி பெற்றவர். 2019- ஆம் ஆண்டில் இவர் 4152 வாக்குகள் வித்தியாசத்தில் லோக்டந்தர் சுரக்சா கட்சியின் இராஜ் குமார் சைனியை தோற்கடித்தார்.

## பிறப்பு மற்றும் கல்வி
இவரது தந்தையார் பெயர் பதே சிங்கு மாலிக்கு ஆகும். இவர் பஞ்சாப் பல்கலைக்கழகத்தில் இளங்கலை அறிவியல் பட்டத்தையும் தில்லி பல்கலைக்கழகத்தில் சட்டத்தில் இளங்கலைப் பட்டப்படிப்பையும் முடித்தவர் ஆவார்.

## மேற்கோள்கள்

பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1950 பிறப்புகள்
மன்மோகினி தேவி

thumb|சுமார் 1880இல் எடுக்கப்பட்ட மன்மோகினிதேவியின் புகைப்படம்
**மகாராணி குமான் சானு மன்மோகினி தேவி** (*Maharani Khuman Chanu Manmohini Devi*) திரிபுராவின் வீர் சந்திர மாணிக்கியாவை மூன்றாவது மகாராணி மனைவியாக திருமணம் செய்து கொண்டார். இவர் சமகால அரச புகைப்படக் கலைஞராக இருந்தார். மகாராஜாவுடன் சேர்ந்து தன்னை பல புகைப்படங்கள் எடுத்துள்ளார். and was considered the first Indian woman who mastered the art of photography.

## சுயசரிதை
வலது|thumb|343x343px| 1880 இல் மகாராஜாவுடன் மன்மோகினி தேவியின் புகைப்படம், இந்தியாவில் ஒரு இணையின் முதல் சுய புகைப்படமாகும்.
இவர் மகாராஜா வீர் சந்திர மாணிக்கியாவின் முதல் மனைவி ராணி நிங்தெம் சானு பானுமதியின் மருமகள் ஆவார். தனது 13 வயதில் மகாராஜாவை மணந்தார். மத் சௌமுகானியில் உள்ள நிலத்தை மகாராஜா தன் பங்காகக் கொடுத்தார். தற்போது திரிபுராவில் உள்ள இஸ்கான் கோவிலுக்கு அருகில் ஒரு கோவிலையும் மண்டபத்தையும் நிறுவினார். 

தனது கணவரின் வழிகாட்டுதலின் கீழ் அரச புகைப்படக் கலைஞரானார். மேலும் அரண்மனையில் புகைப்படக் கண்காட்சிகளையும் ஏற்பாடு செய்தார். அங்கு இவர்களின் புகைப்படங்கள் காட்சிப்படுத்தப்பட்டன. இந்தியாவின் புகைப்படச் சங்கத்தின் - மே 1890 இதழ் இவர்களின் புகைப்படங்களை "அகர்தலா அரண்மனையின் கேமரா கிளப்" என்ற தலைப்பில் வெளியிட்டது.  மன்மோகினி இந்தியாவின் முதல் பெண் புகைப்படக் கலைஞராகக் கருதப்படுகிறார்.

## சான்றுகள்

பகுப்பு:இந்திய அரச குடும்பப் பெண்கள்
பகுப்பு:திரிபுரா நபர்கள்
அனிருத்தா ரே

**அனிருத்தா ரே** (*Aniruddha Ray*) (11 அக்டோபர் 1936 - 9 டிசம்பர் 2018) முகலாய இந்தியா மற்றும் இடைக்கால வங்காளத்தைப் பற்றி எழுதிய சிறந்த வரலாற்றாசிரியர் ஆவார். இவர் கொல்கத்தா பல்கலைக்கழகத்தில் இஸ்லாமிய வரலாறு மற்றும் கலாச்சாரத் துறையில் வரலாற்றுப் பேராசிரியராக இருந்தார்.

## சான்றுகள்

பகுப்பு:வாழும் மக்கள்
பகுப்பு:1936 பிறப்புகள்
பகுப்பு:வரலாற்றாசிரியர்கள்
ஹரவிலாசமு

**ஹரவிலாசமு** (*Haravilāsamu*) என்பது 15ஆம் நூற்றாண்டைச் சேர்ந்த தெலுங்குக் கவி ஸ்ரீநாதர் என்பவரால் தெலுங்கு மொழியில் பிரபந்த பாணியில் எழுதப்பட்ட  ஒரு கவிதை அமைப்பாகும். சைவ சமயம் பற்றிய நூல்களில் இதுவும் ஒன்று (ஹர என்றால் சிவன்).

## உள்ளடக்கம்
பிரபந்தம் ஏழு ஆசுவாசங்களாக பிரிக்கப்பட்டுள்ளது. முதல் மற்றும் இரண்டாவது ஆசுவாசங்கள் சிரியலா என்பவரைப் பற்றிய கதையையும், மூன்றாவது மற்றும் நான்காவது ஆசூவாசங்கள் கௌரியின் திருமணத்தைப் பற்றியும், ஐந்தாவது பார்வதி மற்றும் பரமேசுவரரின் சுற்றுப்பயணத்தைப் பற்றியும், ஆறாவது ஆலகாலத்தை விழுங்குவது பற்றியும், ஏழாவது அர்ச்சுனனுக்கும் சிவபெருமானுக்கும் இடையிலான போரை விவரிக்கும்  கிருதார்ச்சுனியத்தைப் பற்றியும் விவரிக்கிறது.

## வெளியீடுகள்
இது 1916இல் வாவில்லா ராமசுவாமி சாத்திரி என்பவரால் நிறுவப்பட்ட வாவில்லா அச்சகம் என்ற பதிப்பகத்தால் வெளியிடப்பட்டது.  இது 1966 இல் மறுபதிப்பு செய்யப்பட்டது  விசுவநாத சத்தியநாராயணாவின் முன்னுரையுடன் 2013 இல் எம்.எஸ்.கோ பதிப்பகம் வெளியிட்டது.

## பிற மொழிகளில்
ஹரவிலாசம் மற்ற இந்திய மொழிகளிலும் எழுதப்பட்டுள்ளது. கே.வெங்கடராமப்பா என்பவர் கன்னட மொழியில் எழுதினார்.

## பிரசித்தி பெற்ற கலாச்சாரம்
ஹரவிலாசா, 1941 இல் கோச்சர்லகோலா ரங்காராவ் என்ற இயக்குநரின் இயக்கத்தில் தெலுங்குத் திரைப்படமாக எடுக்கப்பட்டது; ஸ்ரீநாதர் வேடத்தில் வேமுரி காக்கையா நடித்திருந்தார். 

## சான்றுகள்

பகுப்பு:தெலுங்கு இலக்கியம்
ரமிலிசோனினா

**ராமிலிசோனினா (***Ramilisonina***)** இலங்கை நாட்டில் உள்ள   மடகாசுகர் தீவினைச் சேர்ந்த தொல்பொருள் ஆராய்ச்சியாளர் ஆவார்.

இவரது பணி மடகாசுகர் தீவின் முன்வரலாற்றில் குறிப்பாக பதினைந்தாம் மற்றும் பத்தொன்பதாம் நூற்றாண்டுகளுக்கு இடைப்பட்ட காலத்தில் கவனம் செலுத்துகிறது.  .செஃப்பீல்ட் பல்கலைக்கழகத்தின் மைக் பார்க்கர் பியர்சனுடனான அவரது பணி ஐரோப்பாவில் உள்ள பெருங்கற்கால நினைவுச்சின்னங்கள் பற்றிய ஆய்வுக்கு பங்களித்துள்ளது.

## வெளி இணைப்புகள்

* படம்
* சுடோன்கெஞ்சில் களப்பணி பிபிஎசு/நோவாவின் "சீக்ரெட்சு ஆப் சுடோன்கெஞ்சு" (2010) ஆம் ஆண்டு இடம்பெற்றது, இவர் 2008 ஆம் ஆண்டு நவம்பர் மாதம் 29 ஆம் தேதி அன்று இறந்தார்.

## குறிப்புகள்

* சிப்பன்டேல், சி "சுடோன்கெஞ்ச் கம்ப்ளீட்" (தேம்சு அண்ட் கட்சன், லண்டன், 2004)
* பிட்சு, எம், *கெங்வேர்ல்ட்* (லண்டன், அம்பு 2001 ஆம் ஆண்டு)

பகுப்பு:வாழும் மக்கள்
கனடிய உள்நாட்டு செவிலியர்கள் சங்கம்

**கனடிய உள்நாட்டு செவிலியர்கள் சங்கம்** (*Canadian Indigenous Nurses Association*) என்பது கனடா நாட்டில் செயல்படும் ஓர் அரசு சாரா, இலாப நோக்கற்ற அமைப்பாகும். கனடிய செவிலியர் சங்கத்துடன் இச்சங்கம் குழுவாக இணைந்துள்ளது. கனடிய உள்நாட்டு செவிலியர்கள் சங்கம்  கனடாவில் உள்ள பழங்குடியின மக்களுக்கான ஒரே தொழில்முறை செவிலிய அமைப்பாகும். முன்னதாக இது கனடாவின் பழங்குடி செவிலியர் சங்கம் என்ற பெயரால் அறியப்பட்டது. ஆன் தாமசு கலாகன்,என்ற பழங்குடி கனடிய செவிலியர் பழங்குடி செவிலியர் சங்கத்தின் உருவாக்கத்தில் ஈடுபட்டார். மேலும் சங்கம் இவருக்கு 2014 ஆம் ஆண்டில் வாழ்நாள் சாதனையாளர் விருதை வழங்கியது.

## மேற்கோள்கள்

## புற இணைப்புகள்
*Official website

பகுப்பு:செவிலியம்
பகுப்பு:கனடா
வியர்ப்புயிரி

**வியர்ப்புயிரி**(உயிரியல் வகைப்பாடு:*Diaphoretickes*, ஆங்கிலம்:diaphoretic) என்பது மெய்க்கருவுயிரி வகை உயிரினங்களின் முக்கிய தொகுதியாகும். இத்தொகுதி தன்னுள் 4 இலட்ச உயிரிகள் அடங்கியுள்ளன. இவ்வுயிரிகளின் பெரும்பங்கு ஒளித்தொகுப்பினை செய்ய வல்ல இயல்புடையதாக உள்ளன. தாவரங்களுக்கும் வியிர்க்கின்றன. என்பதால், இத்தொகுதியின் கீழ் அமைத்துள்ளனர்.

## இத்தொகுதிகள்
கீழுள்ள வரைப்படத்திலுள்ள சொற்கள், ஆங்கிலச்சொற்கள் அல்ல. பன்னாட்டு உயிரியல் வகைப்பாட்டின்படி உருவாக்கப்பட்ட சொற்களாகும். இக்கிளை அமைப்பில் உயிரிகள் தொகுதி மாற்றியமைக்கப்பட்டு, மேலதிக ஆய்வுகளாக வகைப்படுத்தப் பட்டுள்ளன.}}

## மேற்கோள்கள்

பகுப்பு:உயிரியல் வகைப்பாடு